Suchinthana/ta-wikipedia huggingface dataset:
உலுச்சேசைட்டு

உலுச்சேசைட்டு (Lucchesiite) என்பது CaFe3Al6(Si6O18)(BO3)3(OH)3O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தூர்மலைன் என்ற சிலிக்கேட்டு கனிமக் குழுவில் இது புதிய உறுப்பினராகும். சுகார்லின் கனிமத்தின் கால்சியம் மற்றும் ஆக்சிசன் - ஒப்புமையாக உலூச்சேசைட்டு கனிமம் கருதப்படுகிறது.  இரண்டு இணை வகை பகுதிகளில் இக்கனிமம் காணப்படுகிறது. ஒன்று செக் குடியரசில் மற்றொன்று இலங்கை என்பன இவ்விரண்டு நாடுகளாகும். தூர்மலைன் குழுவின் மற்ற உறுப்பினர்களாக, இதுவும் முக்கோணமானது. 

சோடியம், மக்னீசியம், அலுமினியம், தைட்டானியம், மூவிணைதிறன் இரும்பு மற்றும் வனேடியம், பொட்டாசியம், மாங்கனீசு மற்றும் துத்தநாகம் ஆகியவை உலுச்சேசைட்டு கனிமத்தில் கலந்துள்ள  அசுத்தங்கள் ஆகும்.

பன்னாட்டு கனிமவியல் சங்கம் உலுச்சேசைட்டு கனிமத்தை Lcc என்ற குறியீட்டால் அடையாளப்படுத்துகிறது.

மேற்கோள்கள்

கால்சியம் கனிமங்கள்
இரும்பு(II) கனிமங்கள்
அலுமினியம் கனிமங்கள்
போரேட்டு கனிமங்கள்
முக்கோணவமைப்புக் கனிமங்கள்
கனிமங்கள்
வளையசிலிக்கேட்டுகள்
கஞ்சிக்கோடு

கஞ்சிக்கோடு (Kanjikode) என்பது கேரளத்தின் பாலக்காடுக்கு கிழக்கே 13 கிமீ (8.1 மைல்) தொலைவில் அமைந்துள்ள ஒரு தொழில் நகரமாகும். காஞ்சிக்கோடு கேரளத்தில் கொச்சிக்கு அடுத்து  இரண்டாவது பெரிய தொழில்துறை மையமாக உள்ளது. இந்த ஊர் புதுச்சேரி ஊராட்சிக்கு உட்பட்டது. பாலக்காடு நகரின் வளர்ந்து வரும் புறநகர்ப் பகுதிகளில் இதுவும் ஒன்று. கேரளத்தில் உள்ள முதல் மற்றும் ஒரே இந்திய தொழில்நுட்பக் கழகமான இந்தியன் இன்ஸ்டிடியூட் ஆப் டெக்னாலஜி, பாலக்காடு கஞ்சிக்கோட்டில் நிறுவப்பட்டது.

அமைவிடம் 
காஞ்சிக்கோடு பாலக்காட்டில் இருந்து சுமார்  13 கி. மீ (8.1 மை) தொலைவிலும், கோயம்புத்தூரில் இருந்து தேசிய நெடுஞ்சாலை 544 வழியாக  41 கி. மீ (25 மை) தொலைவிலும் அமைந்துள்ளது.

பொருளாதாரம் 
கஞ்சிக்கோடு கேரளத்தின் மிகப்பெரிய தொழில்துறை பகுதிகளில் ஒன்றாகும். இங்கு  இந்தியன் டெலிபோன் இண்டஸ்ட்ரீஸ் லிமிடெட் (ஐடிஐ), இன்ஸ்ட்ரூமென்டேஷன் லிமிடெட், ஃப்ளூயிட் கன்ட்ரோல் ரிசர்ச் இன்ஸ்டிடியூட், செயிண்ட்-கோபைன் இந்தியா பிரைவேட் லிமிடெட் (முன்னர் எஸ்இபிஆர் ரெஃப்ராக்டரீஸ் இந்தியா பிரைவேட் லிமிடெட்), பாட்ஸ்பின் இந்தியா லிமிடெட், பெப்சி, பிபிஎஸ் ஸ்டீல் (கெரெலா) பிரைவேட் லிமிடெட், யுனைடெட் ப்ரூவரீஸ், எம்பீ டிஸ்டில்லரீஸ், மரிகோ, பாரத் எர்த் மூவர்ஸ் லிமிடெட் (பிஇஎம்எல்), ரூப்ஃபிலா இன்டர்நேஷனல் லிமிடெட், ஆர்யா வைத்யா பார்மசி ஆகியவை உற்பத்தி கூடங்களைக் கொண்டுள்ளன. மேலும் பல தொழில்கள் மற்றும் உற்பத்தி அலகுகள் இங்கு உள்ளன. இது கொச்சிக்கு அடுத்தபடியாக இரண்டாவது பெரிய தொழில்துறை பகுதியாகும். மேலும்  இங்கு ஹோலி டிரினிட்டி, கேந்திரிய வித்யாலயா பள்ளி போன்ற பள்ளிகள் அமைந்துள்ளன.  ஒரு தீயணைப்பு நிலையமும்  அமைந்துள்ளது.

கல்வி 

 இந்தியன் இன்ஸ்டிடியூட் ஆப் டெக்னாலஜி பாலக்காடு
 கேந்திரிய வித்யாலயா, காஞ்சிகோடு
 வி வி அறிவியல் மற்றும் தொழில்நுட்பக் கல்லூரி
 அஹலியா எடு-சுகாதார வளாகம், பாலக்காடு
 சாத்தம்குளம் எம்பிஏ கல்லூரி-சிபிஎஸ்

அணுகல் 
கஞ்சிக்கோட்டில் இரயில் பெட்டி  தொழிற்சாலையும்,  இந்திய தொழில்நுட்பக் கழகமும்  வரவிருக்கின்றன.  வாளையார் சோதனைசாவடி அருகில் அமைந்துள்ளது. இங்கு உள்ளூர் தொடருந்துகள் மட்டுமே நிறுத்தப்படும் ஒரு தொடருந்து நிலையம்  அமைந்துள்ளது. பாலக்காடிலிருந்து  கோயம்புத்தூருக்குச் செல்லும் கே. எஸ். ஆர். டி. சி. பேருந்து சேவைகளும், பாலக்காட்டில் இருந்து வாலையாருக்குச் செல்லும் உள்ளூர் பேருந்துகளும் அவ்வப்போது காஞ்சிக்கோட்டை கடந்து செல்கின்றன. இங்கிருந்து  மலம்புழா மற்றும் சிற்றூருக்கு பேருந்து வழித்தடங்கள் உள்ளன. பெட்ரோல் பம்புகள், தானியங்கி பணப் பெறிகள், உணவகங்கள் மற்றும் தங்கும் விடுதிகள் உள்ளன. காஞ்சிக்கோடு  மலம்புழா சட்டமன்றத் தொகுதி மற்றும் பாலக்காடு மக்களவைத் தொகுதிக்கு உட்பட்டது.

கஞ்சிக்கோடு ஊரானது  பாலக்காடு நகரின் வழியாக இந்தியாவின் பிற பகுதிகளுடன் நன்கு இணைக்கபட்டுள்ளது. தேசிய நெடுஞ்சாலை 544  கோயம்புத்தூரையும், பெங்களூரையும் இணைக்கிறது. கேரளத்தின் பிற பகுதிகளுக்கு தேசிய நெடுஞ்சாலை 966 வழியாக செல்லலாம். அருகிலுள்ள பெரிய தொடருந்து நிலையம் பாலக்காடு சந்திப்பு தொடருந்து நிலையம் ஆகும். அருகிலுள்ள வானூர்தி நிலையம் கோயம்புத்தூரில் உள்ளது.

மேலும் காண்க 

 பாலக்காடு

மேற்கோள்கள் 

பாலக்காடு மாவட்டத்தில் உள்ள ஊர்களும் நகரங்களும்
Coordinates on Wikidata
சி. எசு. ஜா

சி. எசு. ஜா (C.S. Jha-பிறப்பு 1934) என்பவர் ஓர் இந்தியப் பொறியாளர், பேராசிரியர், கல்வி நிர்வாகி ஆவார். ஜா 1991 முதல் 1993 வரை பனாரசு இந்து பல்கலைக்கழகத்தின் 18வது துணைவேந்தராகப் பணியாற்றினார்.

பணி 
ஜா இயற்பியலில் இளம் அறிவியல் பட்டத்தினை பட்னா பல்கலைக்கழகத்திலும் மின் பொறியியலில் முனைவர் பட்டத்தினை பிரிஸ்டல் பல்கலைக்கழகத்திலும்  பெற்றவர் 

பின்னர் 1962ஆம் ஆண்டில் தில்லி, இந்தியத் தொழில்நுட்பக் கழகத்தில் உதவிப் பேராசிரியராகப் பணியில் சேர்ந்து பேராசிரியராக 1994-இல் ஓய்வு பெற்றார். இந்தக் காலகட்டத்தில் ஜா இதொக பொறியியல் புலத் தலைவர் ஆனார். 1974 முதல் 1978 வரை இந்தியத் தொழில்நுட்பக் கழகம் கரக்பூரின் இயக்குநர் ஆனார். 1979 முதல் 1984 வரை இந்திய அரசின் கல்வி (தொழில்நுட்ப ஆலோசகர்) ஆன ஜா 1991 முதல் 1993 வரை பனாரசு இந்து பல்கலைக்கழகத்தின் துணைவேந்தர் ஆனார்.

1994ஆம் ஆண்டில் ஓய்வு பெற்ற பிறகு, பாதுகாப்பு ஆராய்ச்சி மற்றும் மேம்பாட்டு அமைப்பின் ஆட்சேர்ப்பு மற்றும் மதிப்பீட்டு மையத்தின் தலைவராக ஜா நியமிக்கப்பட்டார்.

மேற்கோள்கள் 

இறந்த ஆண்டு குறிப்பிடப்படவில்லை
1934 பிறப்புகள்
பனாரசு இந்து பல்கலைக்கழக மக்கள்
தே. நா. மிசுரா

தேவேந்திர நாத் மிசுரா (D. N. Mishra) என்பவர் இந்தியக் கணிதவியலாளரும், கல்வி நிர்வாகியும் ஆவார். மிசுரா பிப்ரவரி 1994 முதல் சூன் 1995 வரை பனாரசு இந்து பல்கலைக்கழகத்தின் 19வது துணைவேந்தராக இருந்தார்.

மிசுரா 2020-இல் இறந்தார்.

மேற்கோள்கள் 

இந்தியக் கணிதவியலாளர்கள்
2020 இறப்புகள்
இருபதாம் நூற்றாண்டு பிறப்புகள்
பனாரசு இந்து பல்கலைக்கழக மக்கள்
எ. சி. சிம்காத்ரி

எட்லா சி. சிம்கத்ரி (Yedla C. Simhadri) (1941-22 மே 2021) என்பவர் ஓர் இந்தியக் கல்வியாளரும் நிர்வாகியும் ஆவார். பனாரசு இந்து பல்கலைக்கழகம், பட்னா பல்கலைக்கழகம், ஆந்திரா பல்கலைக்கழகம் மற்றும் ஆச்சார்யா நாகார்ஜுனா பல்கலைக்கழகம் உள்ளிட்ட பல இந்தியப் பல்கலைக்கழகங்களின் துணைவேந்தராக இருந்துள்ளார்.

கல்வி 
சிம்காத்ரி ஆந்திரப் பல்கலைக்கழகத்தில் சமூகப் பணி முதுகலைப் பட்டமும், இளங்கலைச் சட்டப் பட்டமும் பெற்றார். பின்னர் அமெரிக்காவில் உள்ள இந்தியானா மாநில பல்கலைக்கழகத்தில் குற்றவியல் மற்றும் சமூகவியலில் முதுகலைப் பட்டத்தினைக் கல்வி உதவித்தொகையுடன் முடித்தார். கேசு வெசுடர்ன் ரிசர்வ் பல்கலைக்கழகத்தில் சமூகவியலில் முனைவர் பட்டம் பெற்றார். இலண்டனில் உள்ள பொதுநலவாய நிறுவனத்தில் முனைவர் பட்டத்திற்குப் பிந்தைய ஆராய்ச்சி பட்டம் பெற்றார். மேற்கு செருமனி இளைஞர் பணி பட்டமும் பெற்றார்.

கல்வி வாழ்க்கை 
1980களில் சிம்கத்ரி ஆந்திரப் பல்கலைக்கழகத்தில் சமூகவியல் பேராசிரியராகப் பணியாற்றினார். இந்தியாவிலும் வெளிநாடுகளிலும் உள்ள பல பல்கலைக்கழகங்களில் வருகைப் பேராசிரியராகப் பணியாற்றியுள்ள சிம்கத்ரி பல புத்தகங்களையும் 50க்கும் மேற்பட்ட கட்டுரைகளையும் வெளியிட்டுள்ளார். ஐக்கிய நாடுகள் அவை, யுனெஸ்கோ மற்றும் ஐக்கிய நாடுகள் பல்கலைக்கழகத்திலும் பணியாற்றினார்.

1991ஆம் ஆண்டில் ஆந்திரப் பல்கலைக்கழகத்தின் துணைவேந்தராகப் பதவியேற்று 1995 வரை பணியாற்றினார். 1997ஆம் ஆண்டில் பனாரசு இந்து பல்கலைக்கழக வளாகத்தில் வன்முறை ஏற்பட்டபோது இவர் துணைவேந்தராக நியமிக்கப்பட்டார். 2002 வரை பனாரசு பல்கலைக்கழகத்தில் தங்கியிருந்த இவர், பல்கலைக்கழக வளாகத்தைப் பாதுகாப்பானதாகவும், கல்வி நடவடிக்கைகளுக்கு உகந்ததாகவும் மாற்றுவதில் பங்களித்தார்.

இக்காலக்கட்டத்தில் பட்னா பல்கலைக்கழகத்தின் துணைவேந்தராக இரண்டு முறை (2006 முதல் 2008 வரை; 2014 முதல் 2017 வரை) பணியாற்றினார்.

மேற்கோள்கள் 

2021 இறப்புகள்
1941 பிறப்புகள்
பனாரசு இந்து பல்கலைக்கழக மக்கள்
ஆர்சனிக் குழு

ஆர்சனிக் குழு (Arsenic minerals) என்பவை ஆர்சனிக்கு மற்றும் ஆர்சனிக்கு போன்ற தனிமங்களுடன் ஒரு கலப்புலோகமும் கலந்த முக்கோண சமச்சீர் அமைப்பிலுள்ள தாதுக்களின் குழுவாகும். ஆர்சனிக்கு கனிமங்கள் என்ற பெயராலும் இக்கனிமம் அழைக்கப்படுகிறது. ஐக்கிய இராச்சியத்தில் முதன்முதலில் கண்டறியப்பட்டது.

ஆர்சனிக்கு, ஆண்டிமனி மற்றும் பிசுமத் ஆகியவை இத்தனிமங்களாகும். சுடிபார்சென் (SbA) என்பது ஆர்சனிக்கு மற்றும் ஆண்டிமனி ஆகியவை சேர்ந்து உருவான கலப்புலோகமாகும். இக்கனிமம் ஒற்றை சரிவச்சு படிக அமைப்பில் முக்கோண வடிவத்தில் படிகமாகிறது. சாம்பல், வெள்ளை நிறங்களில் ஒளிபுகாத் தன்மையுடன் காணப்படுகிறது. இக்கனிமம் ஒளிராது. உலோகத்தன்மை கொண்டிருக்கும் ஆனால் காந்தத் தன்மையற்றது.

மேற்கோள்கள்

கனிமங்கள்
ஆர்சனிக் கனிமங்கள்
கனிமக் குழுக்கள்
ஆசுட்ரோசயனைட்டு(Ce)

ஆசுட்ரோசயனைட்டு(Ce)  (Astrocyanite-(Ce)) என்பது Cu2(Ce,Nd,La)2(UO2)(CO3)5(OH)2·1.5H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பிரகாசமான நீல நிறத்தில் இக்கனிமம் காணப்படுகிறது. காங்கோ மக்களாட்சிக் குடியரசில் உள்ள உலுவாலாபா மாகாணதின் கோல்வேசி நகரத்திலுள்ள காமோட்டோ சுரங்கத்தில் ஆசுட்ரோசயனைட்டு(Ce) கிடைக்கிறது. 

நீலநிறம் மற்றும் நட்சத்திரம் ஆகிய பொருள்களைக் குறிக்கும் பண்டைய கிரேக்க சொல்லிலிருந்து ஆசுட்ரோசயனைட்டு என்ற இக்கனிமத்தின் பெயர் வரப்பெற்றுள்ளது. திரட்சியாகக் காணப்படும் இக்கனிமத்தில் இலந்தனைடு ஆதிக்கம் செலுத்துகிறது.

பன்னாட்டு கனிமவியல் சங்கம் ஆசுட்ரோசயனைட்டு கனிமத்தை Acy-Ce என்ற குறியீட்டால் அடையாளப்படுத்துகிறது.

மேற்கோள்கள்

வெளி இணைப்புகள் 
 Astrocyanite-(Ce) data sheet
 About Astrocyanite-(Ce
 Astrocyanite-(Ce)  on the Handbook of Mineralogy

தாமிரம்(II) கனிமங்கள்
நியோடிமியம் சேர்மங்கள்
இலந்தனைடு கனிமங்கள்
யுரேனியம்(VI) கனிமங்கள்
ஆக்சிசன் சேர்மங்கள்
கார்பனேட்டு கனிமங்கள்
ஐதரேட்டுகள்
ஐதராக்சைடு கனிமங்கள்
கனிமங்கள்
அபுவானைட்டு

அபுவானைட்டு  (Apuanite) என்பது Fe2+Fe3+4Sb3+4O12S  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய இரும்பு ஆண்டிமனி கனிமமாக இது கருதப்படுகிறது. இத்தாலி நாட்டின் உலூக்கா மாகணத்தில் அபுவானைட்டு கனிமம் கிடைக்கிறது. கருப்பு நிறத்தில் உலோகத் தன்மையுடன் காணப்படும் இக்கனிமம் ஒளிபுகாப் பண்பை பெற்றுள்ளது.

பன்னாட்டு கனிமவியல் சங்கம் அபுவானைட்டு கனிமத்தை Apu என்ற குறியீட்டால் அடையாளப்படுத்துகிறது.

மேற்கோள்கள்

வெளி இணைப்புகள் 
 Apuanite data sheet
 Apuanite on the Handbook of Mineralogy

இரும்பு(II,III) கனிமங்கள்
கனிமங்கள்
ஆண்டிமனி கனிமங்கள்
ஆக்சிசன் சேர்மங்கள்
கந்தகம்(-2) சேர்மங்கள்
கிள்ளான் கொமுட்டர் நிலையம்

கிள்ளான் கொமுட்டர் நிலையம் (ஆங்கிலம்: Klang Komuter Station; மலாய்: Stesen Komuter Klang); சீனம்: 巴生) என்பது மலேசியா, சிலாங்கூர், மாநிலத்தில் கிள்ளான் நகரில் உள்ள ஒரு கொமுட்டர் தொடருந்து நிலையம் ஆகும்.

தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள கிள்ளான் கொமுட்டர் நிலையம் கிள்ளான்; கோலா கிள்ளான் நகரங்களுக்கு இடையில் உள்ளது; மற்றும் கிள்ளான் நகரின் போக்குவரத்தை நிறைவு செய்வதற்காகக் கட்டப்பட்டது.

பொது

இந்த நிலையம் கிள்ளான் நகரின் தெற்கு பகுதியில் உள்ள பெசார் சாலையில் (Jalan Besar) அமைந்துள்ளது. இந்த நிலையத்திற்கு இணையாக தொடருந்து இயந்திரங்கள் மற்றும் சரக்கு வண்டிகளைப் பழுதுபார்ப்பதற்கான கேடிஎம் கிடங்கு (KTM Depot) உள்ளது.

கிள்ளான் நகரின் மையப் பகுதிக்கு அருகில் அமைந்துள்ள கிள்ளான் நிலையம், வாடகை வாகனங்கள் மற்றும் மினி பேருந்துகளின் மூலம் சேவை செய்யப்படுகிறது. கிள்ளான் கொமுட்டர் நிலையம், கிள்ளான் மத்தியப் பேருந்து மையத்திலிருந்து நடந்து செல்லும் தூரத்தில் உள்ளது. முழு கிள்ளான் நகரம்; மற்றும் அதைச் சுற்றியுள்ள பகுதிகளுக்கும் அந்தப் பேருந்து மையம் இணைப்பை வழங்குகிறது.

மேற்கத்திய கட்டிடக்கலை

பிரதான நிலைய கட்டிடம் ஒரு சிறிய ஒற்றைக் கூரை கட்டிடமாகும். இந்த நிலையம் முதலில் 1890-இல் கட்டப்பட்டது. பல சீரமைப்புப் பணிகளுக்கு உட்பட்டாலும், நிலையத்தின் மேற்கத்திய காலனித்துவக் கட்டிடக்கலை இன்றும் பேணிக் காக்கப்படுகிறது.

கிள்ளான் நிலையமானது பிரதான நிலையக் கட்டிடத்தின் பக்கவாட்டு நடைபாதை தளத்தையும்; பாதசாரி பாலம் மூலம் எளிதில் சென்று அடையக்கூடிய தீவுத் தளத்தையும் கொண்டுள்ளது.

அண்மையில் கிள்ளான் நிலையம் மேம்படுத்தப்பட்டது, அங்கு அதன் குறுகிய தடங்களுக்குன் பதிலாக அதன் தீவு மேடையில் உயரமான மற்றும் அகலமான கவிகைகள் (Canopy) அமைக்கப்பட்டுள்ளன. இருப்பினும், பிரதான நிலைய கட்டிடம் இன்னும் பெரிய அளவில் மேம்படுத்தப்படவில்லை. பழைய நிலையிலேயே உள்ளது. 2019-ஆம் ஆண்டில் புதிய அடுக்குமாடி வாகன நிறுத்துமிடம் கட்டப்பட்டது.

கிள்ளான்

கிள்ளான் நகரம் சிலாங்கூர், கிள்ளான் மாவட்டத்தில் உள்ள ஒரு நகரம். மலேசியத் தலைநகர் கோலாலம்பூரில் இருந்து 32 கி.மீ மேற்கே உள்ளது. 

சா ஆலாம் பெருநகரம், சிலாங்கூர் மாநிலத்தின் தலைநகரமாக மாறுவதற்கு முன்னர், கிள்ளான் நகரம் சிலாங்கூர் மாநிலத்தின் தலைநகரமாக இருந்தது. இருப்பினும் வரலாறு சிறப்புமிக்க இந்த நகரம், இன்றும் சிலாங்கூர் மாநிலத்தின் அரச நகரமாக விளங்கி வருகிறது.

கிள்ளான் லிட்டில் இந்தியா

ஈய வளங்கள் நிறைந்த கிள்ளான்; கிள்ளான் பள்ளத்தாக்கு; ஆகிய இடங்கள் சிலாங்கூர் வரலாற்றிலும், மலாயா வரலாற்றிலும் முக்கியத்துவம் வாய்ந்தவை. 14-ஆம் நூற்றாண்டின் மஜபாகித் பேரரசின் நகரகிரேதாகமம் எனும் இலக்கியப் படைப்பிலும் கிள்ளான் குறிப்பிடப்பட்டு உள்ளது.

கிள்ளானில் சுற்றுலா ஈர்ப்பு இடங்கள் என்றால் “ஆலாம் சா” மாளிகை, “சுல்தான் சுலைமான்” பள்ளிவாசல்,  தெங்கு சாலை லிட்டில் இந்தியா, கேரித் தீவு மற்றும் ஸ்ரீ சுந்தராஜா பெருமாள் ஆலயம் போன்றவற்றைக் குறிப்பிடலாம்.

மேற்கோள்கள்

மேலும் காண்க
 கிள்ளான்
 புக்கிட் பாடாக் கொமுட்டர் நிலையம்
 கோலாலம்பூர்-கிள்ளான் நெடுஞ்சாலை
 தஞ்சோங் மாலிம்–கிள்ளான் துறைமுக வழித்தடம்

வெளி இணைப்புகள்
Kuala Lumpur MRT & KTM Komuter Integrations

மலேசியத் தொடருந்து நிலையங்கள்
கிள்ளான் துறைமுக வழித்தடம்
அவுரங்கநகர்

அவுரங்கநகர் (Aurangnagar) இந்திய மாநிலமான அரியானாவின் பிவானி மாவட்டத்தில் உள்ள ஒரு கிராமமாகும். இது பிவானி மாவட்ட தலைமையக நகரத்திலிருந்து சுமார் 26 கிலோமீட்டர் (16 மைல்) வடக்கே அமைந்துள்ளது. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த கிராமத்தில் 62 குடும்பங்கள் இருந்தன, இம்மக்கள் தொகையில் மொத்தம் 387 பேர் இருந்தனர். இதில் 214 ஆண்கள் மற்றும் 173 பெண்கள் இருந்தனர்.

மேற்கோள்கள் 

Coordinates on Wikidata
அரியானாவின் புவியியல்
பிவானி மாவட்டம்
திரால் சட்டமன்றத் தொகுதி

திரால் சட்டமன்றத் தொகுதி (त्राल विधानसभा क्षेत्र) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். திரால் சிறிநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

தேர்தல் முடிவுகள்

2014
2014 இல் நடந்த சம்மு காசுமீர் சட்டப் பேரவைத் தேர்தலில், திரால் தொகுதியில் சம்மு காசுமீர் மக்கள் சனநாயகக் கட்சியின் வேட்பாளர் முசுதாக் அகமது சா 12,415 வாக்குகள் பெற்று வெற்றி பெற்றார்.

2024
2024 இல் நடைபெற்ற சம்மு காசுமீர் சட்டப் பேரவைத் தேர்தலில் சம்மு காசுமீர் மக்களின் சனநாயக கட்சி வேட்பாளர் ரபிக் அகமது நாயக் 10710 வாக்குகள் பெற்று வெற்றி பெற்றார். இந்திய தேசிய காங்கிரசு வேட்பாளர் சுரிந்தர் சிங் 10250 வாக்குகள் பெற்று இரண்டாம் இடம் பெற்றார்.

மேற்கோள்கள்

 

புல்வாமா மாவட்டம்
சம்மு காசுமீர் சட்டப் பேரவை தொகுதிகள்
சாட்டர்காம்

சாட்டர்காம்  (Chattergam)  இந்தியாவின் சம்மு-காசுமீர் மாநிலம் பட்காம் மாவட்டத்தின் பி. கே. போரா தொகுதியில் உள்ள ஒரு நகரம் ஆகும். இது சிறீநகரில் இருந்து 9.8 கிமீ தொலைவிலும், பட்காம் மாவட்டத்தில் இருந்து 18 கிமீ தொலைவிலும் உள்ளது.   சாட்டர்காமின் அஞ்சல் தலைமை அலுவலகம் சதூராவில் உள்ளது.  இதன் அஞ்சல் குறியீட்டு  எண் 191113 ஆகும்.

மக்கள்தொகை 
2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, சாட்டர்காம் நகரத்தின் மொத்த மக்கள் தொகை 3548 ஆகும், இதில் ஆண்கள் 1667 பேரும் பெண்கள் 1881 பேரும் இருந்தனர்.

மேலும் காண்க 
 ஸ்ரீநகர்

மேற்கோள்கள்

வெளி இணைப்புகள் 
 காசுமீர் பள்ளத்தாக்கு

Coordinates on Wikidata
ஜம்மு காஷ்மீர் புவியியல்
பட்காம் மாவட்டம்
பனாரசு இந்து பல்கலைக்கழகத் துணைவேந்தர்

பனாரசு இந்து பல்கலைக்கழகத் துணைவேந்தர் (Vice-Chancellor of Banaras Hindu University) என்பவர் பனாரசு இந்து பல்கலைக்கழகத்தின் தலைமை நிர்வாகியாகவும், முழுநேர ஊதியம் பெறும் அதிகாரியாகவும் உள்ளார். துணைவேந்தர் பனாரசு இந்து பல்கலைக்கழகச் சட்டத்தின் (பி. எச். யு சட்டம்) 7 (பி மற்றும் 7) பிரிவுகளிலிருந்தும், கூறப்பட்ட சட்டத்தின் சட்டங்களிலிருந்தும் தங்கள் அதிகாரங்களைப் பெறுகிறார்.

துணைவேந்தருக்கு முந்தைய பனாரசு இந்து பல்கலைக்கழகத்தின் வேந்தர், இப்பல்கலைக்கழகச் சட்டத்தின் கீழ் "பல்கலைக்கழகத்தின் தலைவர்" என்றாலும், இது ஒரு பெயரளவிலான பதவி மட்டுமே. துணைவேந்தர் பல்கலைக்கழகத்தின் முதன்மை நிர்வாக மற்றும் முதன்மைக் கல்வி அதிகாரியும் ஆவார். இவர் நிர்வாகக் குழு, கல்விக் குழு மற்றும் பல்கலைக்கழகத்தின் நிதிக் குழுவின் அலுவல் ரீதியான தலைவர் ஆவார்.

பனாரசு இந்து பல்கலைக்கழகத்தின் துணைவேந்தர் நியமனத்திற்கான விண்ணப்பங்கள் கல்வி அமைச்சகத்தால் வெளிப்படையாகக் கோரப்படுகின்றன. இதற்காக நியம்பிகப்படும் தேடல் குழுவால் நேர்காணல் செய்யப்பட வேண்டிய தகுதியானவர்களை விண்ணப்பம் செய்தவர்களிடமிருந்து பட்டியலிடுகிறது. பட்டியலிடப்பட்ட விண்ணப்பதாரர்களிலிருந்து தகுதியானவர் தேர்வு செய்யப்பட்டு  இந்தியக் குடியரசுத் தலைவருக்குப் பரிந்துரைக்கப்படுகிறார்கள். குடியரசுத் தலைவர் இப்பரிந்துரையில் தனது திருப்தியினைத் தெரிவித்து துணைவேந்தரை நியமிக்கிறார். ப. இ. ப. சட்டத்தின் படி, பல்கலைக்கழகத்தின் துணைவேந்தர்கள் மூன்று ஆண்டு பதவிக்காலத்தைக் கொண்டுள்ளனர். இருப்பினும், முதல் பதவிக்காலம் முடிந்தவுடன் இரண்டாவது பதவிக்கால நியமனத்திற்கு இவர்கள் தகுதியுடையவர்களே. பதவிக்கான அதிகபட்ச வயது 65 ஆகும். ஒரு துணைவேந்தர் ஓய்வு, பதவி விலகல், மரணம் அல்லது உடல்நிலை சரியில்லாததால் பதவியிலிருந்து விலகும்போது, இடைக்காலத்தைத் தவிர்ப்பதற்காக மூத்த அலுவலர், துணைவேந்தராகப் பதவியேற்கிறார்.

பிரித்தானிய இந்திய மற்றும் இந்திய மேலாட்சி நிர்வாகத்தின் போது, தலைமை ஆளுநரால் நியமனங்கள் செய்யப்பட்டன.

பல்கலைக்கழகம் நிறுவப்பட்டதிலிருந்து 28 துணைவேந்தர்கள் பதவி வகித்துள்ளனர்.

சனவரி 7, 2022 அன்று, சுதிர் கே. ஜெயின் பனாரசு இந்து பல்கலைக்கழகத்தின் தற்போதைய மற்றும் 28வது துணைவேந்தராகப் பதவியேற்றார்.

காலவரிசை பட்டியல் 
பனாரசு இந்து பல்கலைக்கழகத்தின் துணைவேந்தர்கள், காலவரிசைப்படி பின்வருமாறு.

மேலும் காண்க 

 பனாரஸ் இந்து பல்கலைக்கழகத்தின் பட்டியல்கள்

மேற்கோள்கள் 

பனாரசு இந்து பல்கலைக்கழக மக்கள்
யுவான்ஃபுலைட்டு

யுவான்ஃபுலைட்டு (Yuanfuliite) என்பது ஒரு துணை உலோக கனிமமாகும். புவியியலாளர் யுவான் ஃபுலி கண்டறிந்த காரணத்தால் அவர் நினைவாக கனிமத்திற்கு யுவான்ஃபுலைட்டு எனப் பெயரிடப்பட்டது.

உருசியா, சகா குடியரசு மற்றும் சைபீரியா போன்ற இடங்களில் இதைக் காணலாம்.

உருமாற்றம் செய்யப்பட்ட மக்னீசியம் பளிங்கில் யுவான்ஃபுலைட்டு தோன்றுகிறது.

பன்னாட்டு கனிமவியல் சங்கம் யுவான்ஃபுலைட்டு கனிமத்தை Yfl என்ற குறியீட்டால் அடையாளப்படுத்தப்படுகிறது.

மேற்கோள்கள்

வெளி இணைப்புகள்
 Mindat.org: Yuanfuliite

போரேட்டுகள்
கனிமங்கள்
சாந்தோகோனைட்டு

சாந்தோகோனைட்டு (Xanthoconite) என்பது  Ag3AsS3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சல்போவுப்புக் கனிமம் என்று இது வகைப்படுத்தப்படுகிறது.

ஒற்றைச்சரிவச்சுப் படிக அமைப்பில் பட்டக உருவத்தில் படிகமாகும் சாந்தோகோனைட்டு எலுமிச்சை மஞ்சள், ஆரஞ்சு நிறங்களில் ஒளிபுகா கனிமமாகத் திகழ்கிறது. 

பன்னாட்டு கனிமவியல் சங்கம் சாந்தோகோனைட்டு கனிமத்தை  Xcn என்ற குறியீட்டால் அடையாளப்படுத்தப்படுகிறது.

மேற்கோள்கள்

கனிமங்கள்
வெள்ளி கனிமங்கள்
சல்போவுப்புக் கனிமங்கள்
ஒற்றைச்சரிவச்சுக் கனிமங்கள்
மலாயா மலைகள்

மலாயா மலைகள் (Malaya Mountains) என்பது மச்ச புராணம், கூர்ம புராணம், விஷ்ணு புராணம் போன்ற இந்து நூல்களில் குறிப்பிடப்பட்டுள்ள இன்றைய கேரளாவிலுள்ள மலைத்தொடர்களின் வரிசை ஆகும். மேலும் இராமாயணம் மற்றும் மகாபாரதம் போன்ற காவியங்களிலும் இம்மலை பற்றிய குறிப்புகள் காணப்படுகின்றன.

விஷ்ணு புராணம் குறிப்பாக பாரதத்தில் உள்ள ஏழு முக்கிய மலைகளின் சங்கிலிகளில் (மகேந்திரகிரி, மலாயா, சக்யா, சுக்திமட், இரிக்சா, விந்திய மலை மற்றும் பரியாத்ரா) இதைக் குறிப்பிடுகிறது. பிரளயத்தின் போது பெருங்கடலிருந்து படகுடன் வைவஸ்தமனு மற்றும் சப்தரிசிகளையும், மச்ச அவதாரம் எடுத்து திருமால் மீட்டு இந்த மலையில் தங்க வைத்ததாக என மச்ச புராணம் கூறுகிறது..

இந்த மலைகள் மேற்குத் தொடர்ச்சி மலையின் தெற்குப் பகுதியை (மங்களூர் பகுதியிலிருந்து தொடங்கி தெற்கே) தற்கால கேரளாவை உருவாக்கியதாக நம்பப்படுகிறது. அதே சமயம் வடக்கு பகுதி சக்யா மலை என்று அழைக்கப்பட்டது. இந்த மலாயா மலைகளின் சிகரங்கள் சகயா மலையைவிட உயர்ந்தவை என்று கூறப்பட்டது. சங்க இலக்கியம் இந்த மலைகளை பொதியம் என்று அழைக்கிறது.

மேற்கோள்கள் 

கேரள மலைகள்
மேற்குத் தொடர்ச்சி மலைத்தொடரிலுள்ள மலைகள்
மகாபாரதம்
இராமாயண நிகழிடங்கள்
ரிக்சா மலைகள்

இரிக்சா மலைகள் (Riksha Mountains) என்பது மகாபாரதக் காவியத்தில் விவரிக்கப்பட்டுள்ள ஒரு மலைத்தொடர். இது மத்திய இந்தியாவில் உள்ள மலைத்தொடர்களின் ஒரு பகுதியாக அடையாளம் காணப்பட்டுள்ளது. பாண்டவர்களில் ஒருவரான வீமனின் இராணுவப் படையெடுப்புகளில் இது குறிப்பிடப்பட்டுள்ளது.

மேற்கோள்கள் 

மகாபாரதம்
மகாபாரத நிகழிடங்கள்
பரியாத்ரா மலைகள்

பரியாத்ரா மலைகள் (Pariyatra Mountains) என்பது மகாபாரதக் காவியம் மற்றும் புராணங்களில் குறிப்பிடப்பட்டுள்ள மலைகளின் வரிசையாகும். மகாபாரதத்தில் இது "பரிபத்ரா" ( 2.10.31 ) என்று குறிப்பிடப்பட்டுள்ளது. அரி வம்ச புராணத்தில் (2.74.15) கங்கை மற்றும் யமுனைக்கும் இடையிலான பரிபத்ரா மலைக்கு  கிருஷ்ணர்  "சனபாதம்" என்று பெயரிட்டதாகக் கூறுகிறது.

அமைவிடம் 
மகாபாரதத்தின் ஆசிரமவாசிக பருவத்தில் (188) மகாமேருவின் மேற்குப் பகுதியில் இம்மலைக் காணப்படுவதாகக் குறிப்பிடப்பட்டுள்ளது.

மேற்கோள்கள் 

மகாபாரதம்
மகாபாரத நிகழிடங்கள்
வேக்பீல்டைட்டு-(Nd)

வேக்பீல்டைட்டு-(Nd) (Wakefieldite-(Nd)) என்பது NdVO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். வழக்கத்திற்கு மாறான அருமண் தனிமமான வனேடேட்டின் கனிமம் வேக்பீல்டைட்டு நியோடிமியத்தின் ஒப்புமையாகக் கருதப்படுகிறது. செனோடைம் கனிமக் குழுவின் உறுப்பினர் ஆகும். 

வேக்பீல்டைட்டு-(Nd) கனிமம் முதன்முதலில் 2008 ஆம் ஆண்டில் சப்பான் நாட்டின் சிகோக்கு தீவில் உள்ள கோச்சி மாகாணம் காமி நகரத்தில் உள்ள அரேசு சுரங்கத்தில் கண்டுபிடிக்கப்பட்டது. 2011 ஆம் ஆண்டில் வெளியிடப்பட்டது.

பன்னாட்டு கனிமவியல் சங்கம் வேக்பீல்டைட்டு கனிமத்தை என்ற குறியீட்டால் அடையாளப்படுத்துகிறது.Wf-Nd

மேற்கோள்கள்

நியோடிமியம் கனிமங்கள்
வனேடியம் கனிமங்கள்
நாற்கோணவமைப்புக் கனிமங்கள்
கனிமங்கள்
தெலுக் பூலாய் கொமுட்டர் நிலையம்

தெலுக் பூலாய் கொமுட்டர் நிலையம் (ஆங்கிலம்: Teluk Pulai Komuter Station; மலாய்: Stesen Komuter Teluk Pulai); சீனம்: 直落玻璃) என்பது மலேசியா, சிலாங்கூர், மாநிலத்தில் கிள்ளான் தெலுக் பூலாய் புறநகர்ப் பகுதியில் உள்ள ஒரு கொமுட்டர் தொடருந்து நிலையம் ஆகும்.

தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள தெலுக் பூலாய் கொமுட்டர் நிலையம் கிள்ளான்; கோலா கிள்ளான் நகரங்களுக்கு இடையில் உள்ளது; மற்றும் தெலுக் பூலாய் புறநகர்ப் பகுதி; தெற்கு கிள்ளான் பகுதி ஆகிய பகுதிகளின் போக்குவரத்தை நிறைவு செய்வதற்காகக் கட்டப்பட்டது.

கிள்ளான் கொமுட்டர் நிலையம், அதே பகுதியில் சேவை செய்கிறது; எனினும் அந்த நிலையம் 1 கிமீ தொலைவில் உள்ளது.

பொது

1995-இல் கிள்ளான் பகுதியில் பயணிகள் சேவை அறிமுகப்படுத்தப்பட்டது. அதில் இருந்து தெலுக் பூலாய் கொமுட்டர் நிலையம் மலேசியாவின் தொடக்கக் கால பயணிகள் நிலையங்களில் ஒன்றாக விளங்குகிறது. 

1995-ஆம் ஆண்டில் முதன்முதலாகக் கட்டப்பட்ட பழைய கட்டிடத்திற்குப் பதிலாக, 2020-ஆம் ஆண்டில் தெலுக் பூலாய் கொமுட்டர் நிலையம் மேம்படுத்தப்பட்டுள்ளது.

காட்சியகம்

மேற்கோள்கள்

மேலும் காண்க
 கிள்ளான் கொமுட்டர் நிலையம்
 புக்கிட் பாடாக் கொமுட்டர் நிலையம்
 கோலாலம்பூர்-கிள்ளான் நெடுஞ்சாலை
 தஞ்சோங் மாலிம்–கிள்ளான் துறைமுக வழித்தடம்

வெளி இணைப்புகள்
Teluk Pulai KTM Station
KTMB train Schedule

மலேசியத் தொடருந்து நிலையங்கள்
கிள்ளான் துறைமுக வழித்தடம்
சார்ஜ்பீ

சார்ஜ்பீ (Chargebee) என்பது இந்தியாவின், தமிழ்நாட்டில் துவக்கப்பட்ட ஒரு சேவையாக மென்பொருள் நிறுவனமாகும். இது 2011 ஆம் ஆண்டு கிரிஷ் சுப்பிரமணியன், ராஜாராமன், பேபி சரவணன், தியாகு ஆகிய நான்கு நண்பர்களால் சென்னையில் துவக்கப்பட்டது. 2024 ஆம் ஆண்டுவாக்கில் இந்நிறுவனத்தின் மதிப்பு 3.50 பில்லியன் டாலர் (30,000 கோடி) ஆகும். சப்ஸ்கிரிப்சன், வருவாய் மேலாண்மை தொடர்பான மென்பொருட்களை வழங்கு இந்த நிறுவனம் தற்போது நெதர்லாந்து தலைநகரான ஆம்ஸ்டர்டமை தலைமை இடமாக கொண்டு செயல்படுகிறது. நிறுவனத்தில் 2024 வாக்கில் சுமார் 400 பேர் பணிபுரிகின்றனர்.

2011 ஆம் ஆண்டு இந்த நிறுவனம் சென்னையில் துவக்கப்பட்டு பெரும் வளர்ச்சி கண்டது.  இதன் வாடிக்கையாளர்களில் 99% ஐரோப்பா, அமெரிக்காவைச் செர்ந்தவர்களாவர்.  நிறுவனம் துவக்கப்பட்டு பத்து ஆண்டுகள் ஆன நிலையில், நிறுவனத்தை வாடிக்கையாளர்களுக்கு அருகில் நிறுவனத்தைக் கொண்டு செல்ல முடிவெடுத்தனர். இதனால் இதன் தலைமையகத்தை ஆம்ஸ்டர்டாமுக்கு மாற்றப்பட்டது.

மேற்கோள்கள் 

சென்னையை மையமாகக் கொண்ட நிறுவனங்கள்
புல்வாமா சட்டமன்றத் தொகுதி

புல்வாமா சட்டமன்றத் தொகுதி (पुलवामा विधानसभा चुनाव)  இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். புல்வாமா அனந்த்நாக் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

தேர்தல் முடிவுகள்

2014
2014 நடைபெற்ற சம்மு காசுமீர் சட்டப் பேரவைத் தேர்தலில், சம்மு காசுமீர் மக்கள் சனநாயகக் கட்சியின் வேட்பாளர் முகமது கலீல் பேண்ட், புல்வாமா தொகுதியில் 11,631 வாக்குகள் வித்தியாசத்தில் வெற்றி பெற்றார்.

2024
2024 இல் நடைபெற்ற சம்மு காசுமீர் சட்டமன்ற தேர்தலில் சம்மு காசுமீர் தேசிய மாநாட்டு கட்சி வேட்பாளர் முகமது கலீலை விட 8148 வாக்குகள் அதிகம் பெற்று சம்மு காசுமீர் மக்களின் சனநாயக கட்சி வேட்பாளர் வகுத் உர் ரகுமான் பரா, புல்வாமா தொகுதியில் வெற்றி பெற்றார்.

சட்டமன்ற உறுப்பினர்கள்

மேலும் காண்க 
 பாம்பூர்

மேற்கோள்கள் 

 

புல்வாமா மாவட்டம்
சம்மு காசுமீர் சட்டப் பேரவை தொகுதிகள்
இர்சாத் ரசூல் கர்

இர்சாத் ரசூல் கர் (Irshad Rasool Kar) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் 2024 முதல் சம்மு காசுமீர் சட்டமன்ற உறுப்பினராக உள்ளார். சம்மு காசுமீர் தேசிய மாநாட்டுக் கட்சியின் உறுப்பினராக 2024 சம்மு காசுமீர் சட்டப் பேரவைத் தேர்தலில் சோபூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

மேலும் காண்க 
 2024 சம்மு காசுமீர் சட்டப் பேரவைத் தேர்தல்
 சம்மு காசுமீர் சட்டப் பேரவை

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
இராகேசு பட்நாகர்

இராகேசு பட்நாகர் (Rakesh Bhatnagar) ஓர் இந்தியக் கல்வியாளரும், அறிவியலாளரும், இராசத்தான் அமிட்டி பல்கலைக்கழகத்தின் தற்போதைய துணைவேந்தரும் ஆவார். முன்னதாக இவர் பனாரசு இந்து பல்கலைக்கழகத்தின் 27வது துணைவேந்தராகப் பணியாற்றியுள்ளார்.

கல்வி 
பட்நாகர் தனது முதுநிலை அறிவியல் பட்டத்தினை கான்பூர் பல்கலைக்கழகத்திலிருந்தும் முனைவர் பட்டத்தினைத் தேசியச் சர்க்கரை நிறுவனத்தில் பெற்றார்.

தொழில் 
புது தில்லி, ஜவகர்லால் நேரு பல்கலைக்கழகத்தில் உயிரித் தொழில்நுட்பப் பள்ளியின் தலைவராகவும், குமாவுன் பல்கலைக்கழகத்தின் துணைவேந்தராகவும், ஜவகர்லால் நேரு பல்கலைக்கழகத்தின் கல்விப் பணியாளர் கல்லூரியின் இயக்குநராகவும், மேம்பட்ட கருவி ஆராய்ச்சி வசதியின் இயக்குநராகவும் பணியாற்றியுள்ளார். பட்நாகர் வாரணாசியில் உள்ள பனாரசு இந்து பல்கலைக்கழகத்தின் துணைவேந்தராகவும் பணியாற்றினார். ஆந்த்ராக்சுக்கு எதிராக மரபணு ரீதியாக வடிவமைக்கப்பட்ட தடுப்பூசியை உருவாக்க இவர் உதவினார். பல முக்கிய இந்திய அறிவியல் கல்விக்கழகங்களில் தேர்ந்தெடுக்கப்பட்ட உறுப்பினராகவும் உள்ள இவர், புதுமைக்கான 2016 இந்தியக் குடியரசுத் தலைவரின் வருகையாளர் விருது உட்படப் பல விருதுகளைப் பெற்றுள்ளார். இவரது குழு வெறிநாய்க் கடிக்கு எதிரான டி. என். ஏ. தடுப்பூசியையும் உருவாக்கியுள்ளது. இவரது ஆராய்ச்சிக் குழு மைக்கோபாக்டீரியம், புரூசெல்லா போன்ற பிற முக்கியமான தொற்று நோய் அமைப்புகளில் ஆராய்ச்சியைத் தொடங்கியுள்ளது. இவற்றின் கட்டுப்பாட்டுக்கான வழிகளை ஏற்படுத்தும் நோக்கில், தொற்று நோய்களின் மூலக்கூறு உயிரியல், மறுசீரமைப்பு தடுப்பூசி மேம்பாடு மற்றும் நிலைக்கருவிலிகளில் திட்டமிடப்பட்ட உயிரணு இறப்பு ஆகியவை இவரது ஆய்வின் முதன்மைப் பகுதிகளாகும்.

மேற்கோள்கள் 

1951 பிறப்புகள்
வாழும் நபர்கள்
பனாரசு இந்து பல்கலைக்கழக மக்கள்
இந்தியக் கல்வி நிர்வாகவியலாளர்கள்
கிரிசு சந்திர திரிபாதி

கிரிசு சந்திர திரிபாதி (G. C. Tripathi) என்பவர் இந்தியக் கல்வியாளரும், உத்தரப் பிரதேச உயர் கல்விக் குழுத் தலைவரும் ஆவார். முன்னதாக, இவர் பனாரசு இந்து பல்கலைக்கழகத்தின் 26வது துணைவேந்தராக 27 நவம்பர் 2014 முதல் 26 நவம்பர் 2017 வரை பணியாற்றியுள்ளார். இதற்கு முன்னர் திரிபாதி அலகாபாத் பல்கலைக்கழகத்தில் பொருளாதாரப் பேராசிரியராக இருந்துள்ளார்.

மேலும் காண்க 

 பனாரசு இந்து பல்கலைக்கழகத்தின் துணைவேந்தர்களின் பட்டியல்

மேற்கோள்கள் 

வாழும் நபர்கள்
பனாரசு இந்து பல்கலைக்கழக மக்கள்
திரிகுணா சென்

திரிகுணா சென் (Triguna Sen; 24 திசம்பர் 1905-11 சனவரி 1998) இந்திய அரசின் மத்தியக் கல்வி அமைச்சராக இருந்தவரும் கல்வியாளரும் ஆவார். 1965-இல் இந்திய அரசு சென்னுக்குபத்ம பூசண் விருது வழங்கியது. சென் ஜாதவ்பூர் பல்கலைக்கழகத்தின் முதல் துணைவேந்தராகவும் (1956 முதல் 1966 வரை), பனாரசு இந்து பல்கலைக்கழகத்தின் 11வது துணைவேந்தராகவும் இருந்தார். 1967 முதல் 1974 வரை இந்திய நாடாளுமன்றத்தின் மேலவையான மாநிலங்களவையின் உறுப்பினராகவும் இருந்தார். விஜய்கர் ஜோதிசு ரே கல்லூரியில் (ஜாதவ்பூர்) விருந்தினர் விரிவுரையாளராக நிர்வாகக் குழுவில் உறுப்பினராக இருந்தார்.

மேற்கோள்கள் 

1998 இறப்புகள்
1905 பிறப்புகள்
மேற்கு வங்காள அரசியல்வாதிகள்
பனாரசு இந்து பல்கலைக்கழக மக்கள்
வேணி சங்கர் ஜா

வேணி சங்கர் ஜா (Veni Shankar Jha) என்பவர் ஓர் இந்தியக் கல்வியாளர் ஆவார். இவர் மத்திய மாகாணங்கள் மற்றும் பெராரின் பொது அறிவுறுத்தல் இயக்குநராகவும், 3 சூலை 1956 முதல் 6 ஏப்ரல் 1960 வரை பனாரசு இந்து பல்கலைக்கழகத்தின் துணைவேந்தராகவும் பணியாற்றினார். இந்திய அரசு அவருக்கு 1971ஆம் ஆண்டில் மூன்றாவது மிக உயர்ந்த இந்தியக் குடிமகன் விருதான பத்ம பூசண் விருதை வழங்கியது.

மேலும் காண்க

மேற்கோள்கள்

இறந்த ஆண்டு குறிப்பிடப்படவில்லை
பனாரசு இந்து பல்கலைக்கழக மக்கள்
தெலுக் காடோங் கொமுட்டர் நிலையம்

தெலுக் காடோங் கொமுட்டர் நிலையம் (ஆங்கிலம்: Teluk Gadong Komuter Station; மலாய்: Stesen Komuter Teluk Gadong); சீனம்: 直落牙弄) என்பது மலேசியா, சிலாங்கூர், மாநிலத்தில் கிள்ளான் தெலுக் காடோங் புறநகர்ப் பகுதியில் உள்ள ஒரு கொமுட்டர் தொடருந்து நிலையம் ஆகும்.

தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள தெலுக் காடோங் கொமுட்டர் நிலையம் கிள்ளான்; மற்றும் கோலா கிள்ளான் நகரங்களுக்கு இடையில் உள்ளது. 

இந்த நிலையம் தெலுக் காடோங் புறநகர்ப் பகுதி; தென் மேற்கு கிள்ளான் பகுதி போன்ற பகுதிகளின் போக்குவரத்தை நிறைவு செய்வதற்காகக் கட்டப்பட்டது.

பொது

1995-இல் கிள்ளான் பகுதியில் பயணிகள் சேவை அறிமுகப்படுத்தப்பட்டது. அதில் இருந்து தெலுக் காடோங் கொமுட்டர் நிலையம் மலேசியாவின் தொடக்கக் கால பயணிகள் நிலையங்களில் ஒன்றாக விளங்குகிறது. இந்த நிலையம் குடியிருப்பு பகுதிகளுக்கு அருகில் அமைந்துள்ளது; மற்றும் நடந்து செல்லும் தூரத்தில் உள்ளது. 

தெலுக் காடோங் நிலையம் பொதுவாக நெரிசல் நேரங்களிலும், பொது விடுமுறை நாட்களிலும் மிகவும் பரபரப்பாக இருக்கும்.

தாமான் கெம்பீரா வளாகம்

1995-ஆம் ஆண்டில் முதன்முதலாகக் கட்டப்பட்ட பழைய கட்டிடத்திற்குப் பதிலாக, 2020-ஆம் ஆண்டில் தெலுக் காடோங் கொமுட்டர் நிலையம் மேம்படுத்தப்பட்டு உள்ளது. தாமான் கெம்பீரா (Taman Gembira) எனும் குடியிருப்பு வளாகம் இந்த நிலையத்திற்கு அருகில் உள்ளது.

மேற்கோள்கள்

மேலும் காண்க
 கிள்ளான் கொமுட்டர் நிலையம்
 புக்கிட் பாடாக் கொமுட்டர் நிலையம்
 தெலுக் பூலாய் கொமுட்டர் நிலையம்
 கோலாலம்பூர்-கிள்ளான் நெடுஞ்சாலை
 தஞ்சோங் மாலிம்–கிள்ளான் துறைமுக வழித்தடம்

வெளி இணைப்புகள்
Teluk Gadong KTM Komuter Station
KTMB train Schedule

மலேசியத் தொடருந்து நிலையங்கள்
கிள்ளான் துறைமுக வழித்தடம்
கிருதாட்சி

கிருதாட்சி (Ghritachi), இந்து தொன்மவியலில் சொர்க்கத்தில் வாழும் அரம்பையர்களில் ஒருவர். அரம்பை கிருந்தாட்சி பற்றிய செய்திகள்  இராமாயணம், மகாபாரதம் மற்றும் புராணங்களில் குறிப்பிட்டுள்ளது.

புராண & இதிகாசங்களில்
தேவர்களின் கட்டிடக் கலைஞர் விசுவகர்மன் மற்றும் அரம்பை கிருதாட்சிக்கும் பிறந்தவரே நளன் என்று வாமன புராணம் கூறுகிறது. பிரம்ம வைவர்த்த புராணத்தில் விஸ்வகர்மன்-கிருதாட்சிக்கும் பல்வகை சாதியினர் பிறந்தனர் என்று கூறுகிறது. 

வியாசர் தனக்கு நேரடி வாரிசு வேண்டி,  கிருதாட்சி மூலம் சுகரை பெற்றெடுத்தாக மகாபாரத்தின் சாந்தி பருவம் மற்றும் தேவி பாகவத புராணம் கூறுகிறது.  

பாரத்துவாஜ முனிவர் கங்கை ஆற்றில் நீராடுகையில், கிருதாட்சியின் அழகில் மயங்கியதால் வெளிப்பட்ட விந்துவை ஒரு மரக்கலத்தில் அடக்கி வைத்து துரோணரை பெற்றெடுத்தார் என மகாபாரதத்தின் ஆதி பருவம் கூறுகிறது.

மேற்கோள்கள்

அரம்பையர்கள்
பிரேமலோச்சனா

பிரேமலோச்சனா (Pramlocha (),இந்து தொன்மவியலில்  தேவலோகத்தில் வாழும்  அரம்பையர்களில் ஒருவர். சமஸ்கிருத மொழியில் பிரேமம் என்பதற்கு  காதல் என்றும் லோச்சனம் என்றும் கண்கள் என்று பொருள். (காதல் வயப்படும் கண்களைக் கொண்டவள் என்று பொருள்).  கண்டு ரிஷியின் காதல் வாழ்க்கையில் பிரேமலோச்சனை பல நூறு ஆண்டுகளாக இருந்துள்ளார்.

தொன்ம வரலாறு 
பிரம்ம புராணத்தில் கண்டு ரிஷியின் தவ வாழக்கையை அழிக்க தேவேந்திரன்  அப்சரஸ் பிரேமலோச்சனாவை பூலோகத்திற்கு அனுப்பி வைக்கிறார். காம தேவன் உதவியுடன் பிரேமலோச்சனா கண்டு முனிவரை தன் அழகில் மயக்கி முனிவரின் தவ வாழ்க்கையை கெடுத்து, அவருடன் பல்லாண்டுகள் வாழ்க்கை நடத்திய பின் தேவலோகம் சென்றார்.
விஷ்ணு புராணத்தில் (1, அத்தியாயம் 15, ஸ்லோகம் 32) கண்டு முனிவர் பிரேமலோச்சனாவுடன் 907 ஆண்டுகள் காதல் வாழ்க்கையில் ஈடுபட்டார் எனக்கூறுகிறது.

இதனையும் காண்க
 அரம்பையர்

மேற்கோள்கள்

அரம்பையர்கள்
வல்லங்குமாரவிளை

வல்லங்குமாரவிளை என்பது இந்தியாவின் தமிழ்நாடு மாநிலத்தில் கன்னியாகுமரி மாவட்டத்தின் நாகர்கோவில் பகுதிக்கு அருகிலுள்ள ஒரு புறநகர்ப் பகுதியாகும்.

அமைவிடம் 
கடல் மட்டத்திலிருந்து சுமார் 63.76 மீ. உயரத்தில், () என்ற புவியியல் ஆள்கூறுகள் கொண்டு நாகர்கோவில் பகுதிக்கு அருகில் வல்லங்குமாரவிளை அமைந்துள்ளது.

சிறப்பு 
இந்திய விண்வெளி ஆராய்ச்சி நிறுவன தலைவராகப் பணியாற்றிய கே. சிவன் வல்லங்குமாரவிளை பகுதியில் பிறந்தவர் என்பது இவ்வூரின் சிறப்பாகும்.

மேற்கோள்கள் 

கன்னியாகுமரி மாவட்டத்திலுள்ள கிராமங்கள் 
கன்னியாகுமரி மாவட்டத்திலுள்ள ஊர்களும் நகரங்களும்
கே. வி. சவுத்ரி

கே. வி. சவுத்ரி (K. V. Chowdary; பிறப்பு அக்டோபர் 10,1954) என்பவர் 1978ஆம் ஆண்டு இந்திய வருவாய்ப் பணியில் சேர்ந்து ஓய்வுபெற்ற அதிகாரி ஆவார். இவர் 10 சூன் 2015 அன்று நடுவண் விழிப்புணர்வு ஆணையத்தின்  ஆணையராகப் பொறுப்பேற்றார், அங்கு 9 சூன் 2019 வரை பணியாற்றினார். மத்திய நேரடி வரி வாரியத்தின் ஆணையராகப் பணியாற்றினார். 2015ஆம் ஆண்டில், இவருக்கு இப்பதவி வழங்கப்பட்டது. இவர் அக்டோபர் 2019இல் ரிலையன்ஸ் தொழில் குழும இயக்குநர்கள் குழுவில் உறுப்பினராக நியமிக்கப்பட்டுள்ளார்.

மேற்கோள்கள் 

வாழும் நபர்கள்
1954 பிறப்புகள்
கொல்கத்தா தெற்கு மக்களவைத் தொகுதி

கொல்கத்தா தெற்கு மக்களவைத் தொகுதி (Kolkata Dakshin Lok Sabha constituency)(முன்பு கல்கத்தா தெற்கு மக்களவைத் தொகுதி என்று அழைக்கப்பட்டது) இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் கொல்கத்தா தெற்குப் பகுதியில் அமைந்துள்ளது. இந்த மக்களவைத் தொகுதியில் உள்ள ஏழு சட்டமன்ற தொகுதிகளில் நான்கு கொல்கத்தா மாவட்டத்திலும், மூன்று தெற்கு 24 பர்கனா மாவட்டத்திலும் உள்ளன.

சட்டப்பேரவை பிரிவுகள் 

மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, கொல்கத்தா தெற்கு மக்களவைத் தொகுதி 2009 முதல் பின்வரும் சட்டமன்றப் பிரிவுகளைக் கொண்டுள்ளது.

நாடாளுமன்ற உறுப்பினர்கள் 

^ இடைத் தேர்தல்

தேர்தல் முடிவுகள்

General election 2024

மேலும் காண்க 

 கொல்கத்தா
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 கொல்கத்தா தக்ஷின் லோக்சபா தொகுதி தேர்தல் 2019 முடிவுகள்

மேற்கு வங்காள மக்களவைத் தொகுதிகள்
இலிசுகிர்சுனரைட்டு

இலிசுகிர்சுனரைட்டு (Lislkirchnerite) என்பது Pb6Al(OH)8Cl2(NO3)5•2H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நைட்ரேட்டு வகை கனிமமான இது ஒற்றைச்சரிவச்சு படிக அமைப்பில் படிகமாகிறது. அர்கெந்தினா நாட்டின் கேட்டமார்கா மாகாணத்தில்  கேபிலிடாசு படிவுகளில் உள்ள நுவா எசுபெரான்சா எண். 1 சுரங்கத்தில் கண்டுபிடிக்கப்பட்டது. 

இலிசுகிர்சுனரைட்டு கனிமம் ஈயம் மற்றும் நைட்ரேட்டைக் கொண்ட முதல் கனிமமாகும். கனிமத்தின் கட்டமைப்பும் தனித்துவமானதாகும். 

பன்னாட்டு கனிமவியல் சங்கம் இலிசுகிர்சுனரைட்டு கனிமத்தை Lcnஎன்ற குறியீட்டால் அடையாளப்படுத்துகிறது.

மேற்கோள்கள்

நைட்ரேட்டு கனிமங்கள்
ஈயக் கனிமங்கள்
அலுமினியம் கனிமங்கள்
ஒற்றைச்சரிவச்சுக் கனிமங்கள்
கனிமங்கள்
கம்போங் ராஜா ஊடா கொமுட்டர் நிலையம்

கம்போங் ராஜா ஊடா கொமுட்டர் நிலையம் (ஆங்கிலம்: Kampung Raja Uda Komuter Station; மலாய்: Stesen Komuter Kampung Raja Uda); சீனம்: 甘榜拉惹乌达) என்பது மலேசியா, சிலாங்கூர், மாநிலத்தில் கிள்ளான் கம்போங் ராஜா ஊடா புறநகர்ப் பகுதியில் உள்ள ஒரு கொமுட்டர் தொடருந்து நிலையம் ஆகும்.

தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள கம்போங் ராஜா ஊடா கொமுட்டர் நிலையம் கிள்ளான்; மற்றும் கோலா கிள்ளான் நகரங்களுக்கு இடையில் உள்ளது.

இந்த நிலையம் கம்போங் ராஜா ஊடா புறநகர்ப் பகுதி; தென் மேற்கு கிள்ளான் பகுதி; ஆகிய பகுதிகளின் போக்குவரத்தை நிறைவு செய்வதற்காகக் கட்டப்பட்டது.

பொது

கம்போங் ராஜா ஊடா கொமுட்டர் நிலையம் புறநகர் பகுதியில் கட்டப்பட்டது; மற்றும் கிள்ளான் துறைமுகத்தில் இருந்து வடகிழக்கில் அமைந்துள்ள கம்போங் ராஜா ஊடா என்ற கிராமத்தின் பெயரால் பெயரிடப்பட்டது.

1995-இல் கிள்ளான் பகுதியில் பயணிகள் சேவை அறிமுகப்படுத்தப்பட்டது. அதில் இருந்து கம்போங் ராஜா ஊடா நிலையம் மலேசியாவின் தொடக்கக் கால பயணிகள் நிலையங்களில் ஒன்றாக விளங்குகிறது. இந்த நிலையம் குடியிருப்பு பகுதிகளுக்கு அருகில் அமைந்துள்ளது; மற்றும் நடந்து செல்லும் தூரத்தில் உள்ளது.

சா ஆலாம் விரைவுச்சாலை

இந்த நிலையத்தில் இருந்து கோலாலம்பூர்-கிள்ளான் நெடுஞ்சாலை; சா ஆலாம் விரைவுச்சாலை (Shah Alam Expressway) எனும் (கெசாஸ் நெடுஞ்சாலை) (Konsortium Expressway Shah Alam Selangor - KESAS); கிள்ளான் பள்ளத்தாக்கு புதிய விரைவுச்சாலை (New Klang Valley Expressway - NKVE) ஆகிய நெடுஞ்சாலைகளுக்குச் செல்ல 10 நிமிடங்கள் மட்டுமே பிடிக்கும்.

தெலுக் காடோங் நிலையம் பொதுவாக நெரிசல் நேரங்களிலும், பொது விடுமுறை நாட்களிலும் மிகவும் பரபரப்பாக இருக்கும்.

மேற்கோள்கள்

மேலும் காண்க
 கிள்ளான் கொமுட்டர் நிலையம்
 புக்கிட் பாடாக் கொமுட்டர் நிலையம்
 தெலுக் பூலாய் கொமுட்டர் நிலையம்
 கோலாலம்பூர்-கிள்ளான் நெடுஞ்சாலை
 தஞ்சோங் மாலிம்–கிள்ளான் துறைமுக வழித்தடம்

வெளி இணைப்புகள்
Kampung Raja Uda KTM Komuter Station

மலேசியத் தொடருந்து நிலையங்கள்
கிள்ளான் துறைமுக வழித்தடம்
ராச்போரா சட்டமன்றத் தொகுதி

ராச்போரா சட்டமன்றத் தொகுதி (राजपोरा विधान सभा) என்பது இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். ராச்போரா அனந்த்நாக் மக்களவைத் தொகுதிக்கு உட்பட்ட ஒரு சட்டமன்ற தொகுதியாகும்.

தேர்தல் முடிவுகள்

2014
2014 இல் நடைபெற்ற சம்மு காசுமீர் சட்டமன்றத் தேர்தலில், ராஜ்போரா தொகுதியில் சம்மு காசுமீர் மக்கள் சனநாயகக் கட்சியின் வேட்பாளர் கசீப் திராபு வெற்றி பெற்றார்.

2024
2024 இல் நடைபெற்ற சம்மு காசுமீர் சட்டப்பேரவைத் தேர்தலில் சம்மு காசுமீர் தேசிய மாநாட்டு கட்சி வேட்பாளர் குலாம் மோகி உத்தின் மிர் 25627 வாக்குகள் பெற்று ராச்போரா தொகுதியில் வெற்றி பெற்றார்

சட்டமன்ற உறுப்பினர்கள்

மேற்கோள்கள் 

 

புல்வாமா மாவட்டம்
சம்மு காசுமீர் சட்டப் பேரவை தொகுதிகள்
கொல்கத்தா வடக்கு மக்களவைத் தொகுதி

கொல்கத்தா வடக்கு மக்களவைத் தொகுதி (Kolkata Uttar Lok Sabha constituency) இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் கொல்கத்தா வடக்குப் பகுதிகளை அடிப்படையாகக் கொண்டது. கொல்கத்தா வடக்கு மக்களவைத் தொகுதியின் ஏழு சட்டமன்றத் தொகுதிகளும் கொல்கத்தா மாவட்டத்தில் உள்ளன.

சட்டப்பேரவை தொகுதிகள் 

மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, கொல்கத்தா வடக்கு மக்களவைத் தொகுதி 2009 முதல் பின்வரும் சட்டமன்றத் தொகுதிகளைக் கொண்டுள்ளது.

நாடாளுமன்ற உறுப்பினர்கள் 

முந்தைய ஆண்டுகளில் கொல்கத்தாவின் வடக்குப் பகுதிகளைச் சேர்ந்த மக்களவை உறுப்பினர்களுக்கு கல்கத்தா வடகிழக்கு மக்களவைத் தொகுதியையும் கல்கத்தா வடமேற்கு மக்களவைத் தொகுதியையும் பார்க்கவும்.

தேர்தல் முடிவுகள்

2024 பொதுத் தேர்தல்

மேலும் காண்க 

 கொல்கத்தா
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 கொல்கத்தா லோக்சபா தேர்தல் 2019 முடிவுகள்

மேற்கு வங்காள மக்களவைத் தொகுதிகள்
அக்கரன்

அக்கரன் (Akkaran) 2024 இல் அருண் கே பிரசாத் எழுத்து இயக்கத்தில் வெளிவந்த இந்தியத் தமிழ்த் திரைப்படமாகும். புதிர் தொடர்பான இக்குற்றத் திரைப்படத்தில் எம். எசு. பாசுகர், கபாலி விசுவந்து ஆகியோர்  நடித்திருந்தனர். இப்படத்தை கே. கே. டியின் குன்றம் புரொடக்சன்சு தயாரித்தது.

நடிகர்கள் 
 வீரபாண்டியாக எம். எசு. பாசுகர்
 சிவாவாக கபாலி விசுவந்து
 தேவியாக வெண்பா
 பரந்தாமனாக நமோ நாராயணன்
 அர்சுனாக ஆகாசு பிரேம்குமார்
 பிரியாவாக பிரியதர்சினி அருணாசலம்

அறிமுகம் 
இப்படத்தில் அருண் கே பிரசாத் அறிமுகமானார்.

வரவேற்பு 
தி தி டைம்ஸ் ஆஃப் இந்தியாவின் அபினவ் சுப்பிரமணியன் படத்திற்கு 5இற்கு 2 நட்சத்திரங்கள் என்று மதிப்பிட்டார். "அறிமுக இயக்குநர் அருண் கே பிரசாத் இப்படத்தில் சில விருவிருப்பான வளைவுப் பந்துகளை வீசுகிறார். நிகழ்வுகள் வெளிவருவதையும், இந்த குடும்பத்திற்கு என்ன நடந்தது என்பதன் முழு அளவையும் நீங்கள் பார்க்கும்போது, விசித்திரமான ஒன்று நடக்கிறது" என்று எழுதினார்.

டைம்சு நவ்-இன் மணிகண்டன் கே. ஆர். படத்திற்கு 5-இற்கு 2.5 நட்சத்திரங்களை வழங்கியதுடன், "பார்வையாளர்களை மகிழ்விப்பது என்ற அதன் நோக்கத்தில் நியாயமான வெற்றியை நிர்வகிக்கும் ஒரு கெளரவமான குற்றப் பழிவாங்கும் அதிரடி" என்று கூறினார். மேலும், தினகரனின் விமர்சகர் ஒருவர் படத்திற்கு கலவையான விமர்சனங்களை அளித்தார்.

மேற்கோள்கள்

வெளி இணைப்புகள் 
 அக்கரன்

2024 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
எம். எசு. பாசுகர் நடித்த திரைப்படங்கள்
கோவிந்த் மாளவியா

பண்டிதர் கோவிந்த் மாளவியா (Govind Malaviya; 14 செப்டம்பர் 1906-27 பிப்ரவரி 1961) என்பவர் ஓர் இந்தியச் சுதந்திரப் போராட்ட வீரரும், கல்வியாளரும் அரசியல்வாதியும் ஆவார்.

வாழ்க்கை வரலாறு 
புகழ்பெற்ற வழக்கறிஞரும் கல்வியாளருமான பண்டித மதன் மோகன் மாளவியாவின் இளைய மகன் மாளவியா ஆவார். தர்மஞானோபதேச சமசுகிருத பாடசாலை மற்றும் அலகாபாத்தில் உள்ள ஏ. வி. பள்ளியில் தனது ஆரம்பக் கல்வியைத் தொடர்ந்து, பனாரசு இந்து பல்கலைக்கழகத்தில் பட்டம் பெற்றார். 1920இல் இந்திய தேசிய காங்கிரசு கட்சியில் இணைந்த பிறகு, இவர் விடுதலை இயக்கத்தில் தீவிரமாகப் பங்கேற்றார். எட்டு முறை சிறையில் அடைக்கப்பட்டார். 1930ஆம் ஆண்டில், அகில இந்திய காங்கிரசு செயற்குழுவின் பொதுச் செயலாளராக நியமிக்கப்பட்ட இவர், செப்டம்பர் 1931இல் இரண்டாவது வட்டமேசை மாநாட்டில் தனது தந்தையின் செயலாளராகக் கலந்து கொண்டார்.

1945இல், இவர் மத்தியச் சட்டமன்றத்திற்குத் தேர்ந்தெடுக்கப்பட்டார். 1946இல் இந்திய அரசியலமைப்பு சபையின் உறுப்பினராகவும், 1950இல் தற்காலிக நாடாளுமன்ற உறுப்பினராகவும் ஆனார். 1947 திசம்பரில் பனாரசு இந்து பல்கலைக்கழகத்தின் இணை-துணைவேந்தராக நியமிக்கப்பட்ட மாளவியா, 1948 திசம்பரில் துணைவேந்தராகப் பணியாற்றினார்.

1952ஆம் ஆண்டில், மாளவியா இந்திய தேசிய காங்கிரசின் வேட்பாளராக உத்தரப் பிரதேசத்தின் சுல்தான்பூர் மக்களவைத் தொகுதியிலிருந்து இந்திய நாடாளுமன்ற மக்களவை (இந்திய நாடாளுமன்றத்தின் கீழ் சபை) உறுப்பினராகத் தேர்ந்தெடுக்கப்பட்டார். 1957இல் மீண்டும் தேர்ந்தெடுக்கப்பட்ட இவர், 1961இல் பதவியிலிருந்தபோது இறந்தார்.

திருமண வாழ்க்கை 
மாளவியா உஷா பட் (பிப்ரவரி 2002) என்பவரை 12 திசம்பர் 1922 அன்று மணந்தார். இந்தத் தம்பதியினருக்கு கிரிதர் மாளவியா (நீதிபதி) என்ற ஒரு மகனும், ஏழு மகள்களும் இருந்தனர்.

மேற்கோள்கள் 

உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
1961 இறப்புகள்
1902 பிறப்புகள்
இந்திய அரசியலமைப்பு நிர்ணய மன்ற உறுப்பினர்கள்
இந்திய தேசிய காங்கிரஸ் அரசியல்வாதிகள்
3வது மக்களவை உறுப்பினர்கள்
2ஆவது மக்களவை உறுப்பினர்கள்
புளோர்வேவ்லைட்டு

புளோர்வேவ்லைட்டு  (Fluorwavellite) என்பது Al3(PO4)2(OH)2F•5H2O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஓர் அரிய பாசுபேட்டு வகை கனிமமாக இது கருதப்படுகிறது. கனிமத்தின் பெயர்  பரிந்துரைக்கும்படி இது வேவ்லைட்டு கனிமத்தின் ஒப்புமையுமாகும.  வேதியியல் ரீதியாக ஒத்த அலுமினியம் புளோரைடு பாசுபேட்டு தாதுக்களில் புளூலைட்டு, கிங்கைட்டு மற்றும் மிட்ரியாவைட்டு  ஆகிய கனிமங்கள் அடங்கியுள்ளன. 

அமெரிக்காவின் நெவாடா மாநிலம் அம்போல்ட்டு மாகாணம் வால்மி நகரத்திலுள்ள சில்வர் காயின் சுரங்கத்தில் புளோர்வேவ்லைட்டு கனிமம் கண்டறியப்பட்டது.

பன்னாட்டு கனிமவியல் சங்கம் புளோர்வேவ்லைட்டு கனிமத்தை Fwav என்ற குறியீட்டால் அடையாளப்படுத்துகிறது.

மேற்கோள்கள்

பாசுப்பேட்டு கனிமங்கள்
அலுமினியம் கனிமங்கள்
புளோரின் கனிமங்கள்
கனிமங்கள்
நேர்ச்சாய்சதுரக் கனிமங்கள்
எலக்சன்

எலக்சன் (Election) என்பது 2024 இல் வெளிவந்த இந்தியத் தமிழ் அரசியல் அதிரடித் திரைப்படமாகும். தமிழ் இயக்கிய இப்படத்தை ரீல் குட் பிலிம்சு தயாரித்தது. இப்படத்தில் விஜயகுமார் முக்கியக் கதாபாத்திரத்தில் நடிக்க, பிரீத்தி அசுரானி, இரிச்சா ஜோசி (அவரது அறிமுகம்) ஜார்ஜ் மரியன், பாவெல் நவகீதன், திலீபன், இராஜீவ் ஆனந்த் ஆகியோர் நடித்திருந்தனர்.

ரீல் குட் பிலிம்சின் முதல் முயற்சியாக இருப்பதால், 2022 சூலை மாதம் தயாரிப்பு: 1 என்ற தற்காலிக தலைப்பில் இப்படம் அதிகாரப்பூர்வமாக அறிவிக்கப்பட்டது. மேலும் அதிகாரப்பூர்வ தலைப்பு 2024 பெப்ரவரியில் அறிவிக்கப்பட்டது. முதன்மைப் படம் எடுக்கும் பணி அதே மாதத்தில் தொடங்கியது. பெரும்பாலும் சென்னையில்  62 நாட்கள் என்ற ஒரே அட்டவணையில் படமாக்கப்பட்டது. செப்டம்பர் தொடக்கத்தில் முடிவடைந்தது. கோவிந்த் வசந்தா இசையமைத்த இப்படத்திற்கு மகேந்திரன் ஜெயராஜ் ஒளிப்பதிவு செய்துள்ளார். சி. எஸ். பிரேம் குமார் படத்தொகுப்பு செய்துள்ளார்.

எலக்சன் 2024 மே 17 அன்று திரையரங்குகளில் வெளியிடப்பட்டது.

நடிகர்கள் 

 விஜயகுமார்
 ப்ரீத்தி அசுரானி
 இரிச்சா ஜோசி
 ஜார்ஜ் மரியான்
 பாவெல் நவகீதன்
 திலீபன்
 இராஜீவ் ஆனந்த்
 நச்சியல் சுகந்தி
 சமீர் தர்சன்

தயாரிப்பு 
முதன்மை புகைப்படம் எடுக்கும் பணி  2022 சூலை 13 முதல் 2022 செப்டம்பர் 4 வரை நடைபெற்றது. இப்படம் 2024 மே 17 அன்று வெளியிடப்பட்டது. முழு படப்பிடிப்பும் 70 நாட்களுக்குள் முடிக்கப்பட்டது. தொழில்நுட்பக் குழுவில் இசையமைப்பாளர் கோவிந்த் வசந்தா, ஒளிப்பதிவாளர் மகேந்திரன் ஜெயராஜு, ஆசிரியர் சி. எஸ். பிரேம் குமார் ஆகியோராவர்.

பாடல்கள் 
இத்திரைப்படத்திற்கு கோவிந்த் வசந்தா இசையமைத்தார்.

வெளியீடு 
எலக்சன் 2024 மே 17 அன்று வெளியிடப்பட்டது.

வரவேற்பு 
தி இந்து கோபிநாத் இராஜேந்திரன், "ஆர்வமுள்ள விஜய் குமார் வடிவற்ற இப்படத்தைக் காப்பாற்ற முயற்சிக்கிறார்" என்று எழுதினார். ஓடிடி பிளே அனுசா சுந்தர் 2.5 என மதிப்பிட்டு"அதன் கிட்டத்தட்ட நேரியல் கதையில், சில பயனுள்ள காட்சிகளுடன், எலக்சன் என்பது அரசியலின் நுணுக்கத்தை ஆராயும் ஒரு படம்" என்று கூறினார்.

மேற்கோள்கள் 
 

2024 தமிழ்த் திரைப்படங்கள்
இந்தியத் தமிழ்த் திரைப்படங்கள்
சைனாபோரா சட்டமன்றத் தொகுதி

சைனாபோரா சட்டமன்றத் தொகுதி (जैनापोरा विधान सभा) இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். சைனாபோரா சிறிநகர் மக்களவைத் தொகுதிக்கு  உட்பட்ட ஓர் தொகுதியாகும்.

தேர்தல் முடிவுகள்
2024 இல் நடைபெற்ற சம்மு காசுமீர் சட்டப்பேரவைத் தேர்தலில் சம்மு காசுமீர் தேசிய மாநாட்டு கட்சி வேட்பாளர் சவுக்காத் உசைன் கனி 28251 வாக்குகள் பெற்று வெற்றி பெற்றார்.

மேற்கோள்கள் 

 

சோபியான் மாவட்டம்
சம்மு காசுமீர் சட்டப் பேரவை தொகுதிகள்
கரோணாடைட்டு

கரோணாடைட்டு  (Coronadite) என்பது Pb(Mn4+6Mn3+2)O16 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இது ஐதராக்சைடு வகை கனிமமாகும். ஆலண்டைட்டு கனிமக் குழுவின் வரிசையில் இறுதி ஈய உறுப்பினராக  கரோணாடைட்டு இடம்பெற்றுள்ளது. ஆலண்டைட்டு கனிமக் குழுவானது டெக்டோமாங்கனேட்டு குடும்பத்தில்  2 × 2 குகை சுரங்கப்பாதை அமைப்பு கொண்ட கனிமமாகும். தென்மேற்கு அமெரிக்காவை கண்டறிந்த எசுப்பானியாவின் பிரான்சிசுகோ வாசுகுவேசு டி கரோனாடோவின் நினைவாக கனிமத்திற்கு கரோனாடைட்டு என்று பெயரிடப்பட்டது. 1905 ஆம் ஆண்டில் சுவீடிய-அமெரிக்க புவியியலாளர் வால்டெமர் லிண்ட்கிரென் என்பவரால் இப்பெயர் உருவாக்கப்பட்டது.

அடர் சாம்பல் நிறம் முதல் கருப்பு நிறம் வரையிலான நிறங்களில் கரோணாடைட்டு கனிமம் காணப்படுகிறது. ஒற்றைச்சரிவச்சுப் படிக அமைப்பில் I2/m என்ற இடக்குழுவில் a = 9.938, b = 2.8678, c = 9.834, Z = 1; β = 90.39° V = 280.26 என்ற அணிக்கோவை அளவுருக்களுடன் இக்கனிமம் படிகமாகிறது.

பன்னாட்டு கனிமவியல் சங்கம் கரோனாடைட்டு கனிமத்தை Cor  என்ற குறியீட்டால் அடையாளப்படுத்துகிறது.

மேற்கோள்கள்

மாங்கனீசு கனிமங்கள்
ஈயக் கனிமங்கள்
அலாயுதன்

அலாயுதன் அரக்கர் குலத்தைச் சேர்ந்தவன். மகாபாரதம் கூறும் குருச்சேத்திரப் போரில் கௌரவர் படைகள் சார்பாக பாண்டவர் படைகளை எதிர்த்துப் போரிட்டு கடோற்கஜனால் கொல்லப்பட்டார். அலாயுதன் குறித்த செய்திகள் மகாபாரதத்தின் துரோண பருவம், பகுதி 176, 177 மற்றும் 178களில் கூறப்பட்டுள்ளது.

வரலாறு
அலாயுதனின் நண்பர்களான இடும்பன்,  பகாசுரன் மற்றும் கிர்மீரன்  ஆகிய அரக்கர்களைக் கொன்ற பீமனைக் கொல்ல சபதம் எடுத்து அரக்கர் படைகளுடன் கௌரவர் சார்பாக குருச்சேத்திரப் போரில் அலாயுதன் கலந்து கொண்டான். மாயாஜால வித்தைகளில் வல்லவனான அலாயுதனை பாண்டவப் படைகளால் கொல்ல இயலவில்லை. எனவே பீமனின் மகனும் மாயாஜால  வித்தைகள் தெரிந்தவனுமான கடோற்கஜன் அலாயுதனுடன் போரிட்டுக் கொன்றான்.

மேற்கோள்கள்

மகாபாரதக் கதை மாந்தர்கள்
அரக்கர்கள்
பெர்ரிகரோணாடைட்டு

பெர்ரிகரோணாடைட்டு  (Ferricoronadite) என்பது Pb(Mn4+6Mn3+2)O16 என்ற எளிமைப்படுத்தப்பட்ட  மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். 2016 ஆம் ஆண்டு வடக்கு மாசிடோனியாவில் சுக்கனோவ் மற்றும் பலரால் இக்கனிமம் கண்டறியப்பட்டது. அணிக்கோவையில் துத்தநாகம் ஆதிக்கம் செலுத்தும் சிபினல் குழு வகை கனிமங்களில் இது கண்டறியப்பட்டது. கரோணாடைட்டு கனிமத்தின் ஒப்புமை காரணமாக பெர்ரிகரோனாடைட்டு எனப் பெயரிடப்பட்டது.

கருப்பு நிறத்தில் நாற்கோணப் படிக அமைப்பில் 	I4/m என்ற இடக்குழுவில் a = 9.9043 Å, c = 2.8986 Å Z=1 என்ற அணிக்கோவை அளவுருக்களுடன் இக்கனிமம் படிகமாகிறது.

பன்னாட்டு கனிமவியல் சங்கம் பெர்ரிகரோனாடைட்டு கனிமத்தை Fcor  என்ற குறியீட்டால் அடையாளப்படுத்துகிறது.

மேற்கோள்கள்

ஈயக் கனிமங்கள்
இரும்புக் கனிமங்கள்
கனிமங்கள்
மாங்கனீசு கனிமங்கள்
சோபியான் சட்டமன்றத் தொகுதி

சோபியான் சட்டமன்றத் தொகுதி (शोपियां विधान सभा) இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். சோபியான் அனந்த்நாக் மக்களவைத் தொகுதிக்கு  உட்பட்ட தொகுதியாகும்.

தேர்தல் முடிவுகள்

2014
2014 நடைபெற்ற சம்மு காசுமீர் சட்டப் பேரவைத் தேர்தலில், சம்மு காசுமீர் மக்கள் சனநாயகக் கட்சி வேடபாளர் முகமது யூசுப் பட் 14,262 வாக்குகள் வித்தியாசத்தில் சோபியான் தொகுதியில் வெற்றி பெற்றார்.

2024
2024 இல் நடைபெற்ற சம்மு காசுமீர் சட்டப் பேரவைத் தேர்தலில் சுயேட்சை வேட்பாளர் சபீர் அகமது குல்லே 14113 வாக்குகள் பெற்று வெற்றி பெற்றார்.

சட்டப் பேரவை உறுப்பினர்கள்

மேலும் காண்க 

 சோபியான்

மேற்கோள்கள் 

 

சோபியான் மாவட்டம்
சம்மு காசுமீர் சட்டப் பேரவை தொகுதிகள்
கஸ்தாம் சாலை கொமுட்டர் நிலையம்

கஸ்தாம் சாலை கொமுட்டர் நிலையம் (ஆங்கிலம்: Jalan Kastam Komuter Station; மலாய்: Stesen Komuter Jalan Kastam); சீனம்: 关税路) என்பது மலேசியா, சிலாங்கூர், மாநிலத்தில் கிள்ளான் துறைமுகம் கஸ்தாம் சாலைப் பகுதியில் உள்ள ஒரு கொமுட்டர் தொடருந்து நிலையம் ஆகும்.

தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள கஸ்தாம் சாலை கொமுட்டர் நிலையம், கோலா கிள்ளான் நகரத்திற்கு மிக அருகில் உள்ளது.

இந்த நிலையம் கஸ்தாம் சாலை புறநகர்ப் பகுதியின் போக்குவரத்தை நிறைவு செய்வதற்காகக் கட்டப்பட்டது.

பொது

கஸ்தாம் சாலை நிலையத்திற்கு அருகில் மலாயா தொடருந்து நிறுவனத்தின் சேமிப்புக் கிடங்கு உள்ளது. தற்போது அந்தக் கிடங்கு பழைய தொடருந்து இயந்திரங்களைக் கிடத்தி வைக்கப் பயன்படுத்தப்படுகிறது. அவை பின்னர் பழைய இரும்பு வணிகர்களிடம் அனுப்பப்படும்.

கஸ்தாம் சாலை கொமுட்டர் நிலையம் கோலா கிள்ளான் புறநகர் பகுதியில் கட்டப்பட்டது; மற்றும் கிள்ளான் துறைமுகத்தில் இருந்து வடகிழக்கில் அமைந்துள்ள கஸ்தாம் சாலை என்ற புறநகர்ப் பகுதியின் பெயரால் பெயரிடப்பட்டது.

1995-இல் கிள்ளான் பகுதியில் பயணிகள் சேவை அறிமுகப்படுத்தப்பட்டது. அதில் இருந்து கஸ்தாம் சாலை நிலையம் மலேசியாவின் தொடக்கக் கால பயணிகள் நிலையங்களில் ஒன்றாக விளங்குகிறது. இந்த நிலையம் குடியிருப்பு பகுதிகளுக்கு அருகில் அமைந்துள்ளது; மற்றும் நடந்து செல்லும் தூரத்திலும் உள்ளது.

மேற்கோள்கள்

மேலும் காண்க
 கிள்ளான் கொமுட்டர் நிலையம்
 புக்கிட் பாடாக் கொமுட்டர் நிலையம்
 தெலுக் பூலாய் கொமுட்டர் நிலையம்
 கோலாலம்பூர்-கிள்ளான் நெடுஞ்சாலை
 தஞ்சோங் மாலிம்–கிள்ளான் துறைமுக வழித்தடம்

வெளி இணைப்புகள்
 Jalan Kastam KTM Komuter Station

மலேசியத் தொடருந்து நிலையங்கள்
கிள்ளான் துறைமுக வழித்தடம்
ஐடெல்மெணைட்டு

ஐடெல்மெணைட்டு  (Itelmenite) என்பது Na4Mg3Cu3(SO4)8 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இது ஓர் அரிய சல்பேட்டு கனிமமாகும். உருசியாவின் தோல்பாச்சிக்கு எரிமலையில் கண்டறியப்பட்ட எரிமலைவாய் கனிமங்கள் பலவற்றில் இதுவும் ஒன்றாகும்.

சரஞ்சிணைட்டு மற்றும் திராவர்டைட்டு ஆகியவை தோல்பாச்சிக்கு எரிமலையில் கண்டறியப்பட்ட  பிற நீரிலி அணைவு தாமிரம்-தாங்கும் சல்பேட்டுகளுக்கு உதாரணங்களாகும்.

Pbca என்ற இடக்குழுவில் 	a = 9.57, b = 8.79, c = 28.72 [Å] (தோராயம்) என்ற அணிக்கோவை அளவுருக்களுடன் இக்கனிமம் படிகமாகிறது.

பன்னாட்டு கனிமவியல் சங்கம் ஐடெல்மெணைட்டு கனிமத்தை Itm என்ற குறியீட்டால் அடையாளப்படுத்துகிறது.

மேற்கோள்கள்

வெளி இணைப்புகள்
 Itelmenite on Mindat: 

சல்பேட்டுக் கனிமங்கள்
தாமிரம்(II) கனிமங்கள்
சோடியம் கனிமங்கள்
மக்னீசியக் கனிமங்கள்
கனிமங்கள்
நேர்ச்சாய்சதுரக் கனிமங்கள்
சபீர் அகமது குல்லே

சபீர் அகமது குல்லே (Shabir Ahmad Kullay; பிறப்பு  1961) என்பவர் ஓர் இந்திய அரசியல்வாதியும், வழக்கறிஞரும் ஆவார். இவர் அக்டோபர் 8, 2024 முதல் சம்மு காசூமீர் சட்டமன்ற உறுப்பினராக உள்ளார். 2024ஆம் ஆண்டு அக்டோபர் மாதம் நடைபெற்ற சம்மு காசுமீர் சட்டப் பேரவைத் தேர்தலில் சுயேச்சையாக சோபியான் சட்டமன்றத் தொகுதியில் போட்டியிட்டு வெற்றி பெற்றார். இவர் 2024 சட்டமன்றத் தேர்தலில் சுயேச்சை வேட்பாளராகப் போட்டியிட்டார்.

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
1960கள் பிறப்புகள்